Lonarkjempun

Lonarkjempun er namnet på ein slått frå Telemark som finst i fleire variantar. Attåt Telemarksformene er det og registrert to form frå Voss, skriven ned etter Ola Mosafinn, som hadde ei form etter Isak Rokne. I hardingfeleverket er det skrive ned åtte variantar av slåtten. Fire av desse er frå Telemark, og tre frå Bø i Telemark. Slåtten er truleg komen til Telemark med Knut Lurås.

Lonar er namnet på ein gard i Sauland, og Lonarkjempun er eit namn som følgde kjempekarane som kom frå den garden. Det er mogleg slåtten er bygd ut av Lars Fykerud. Forma etter Olav R. Berge kunne tyde på at slåtten og har vore spela av Myllarguten, og dette, saman med namnet, tyder på at slåtten har kjerneområdet sitt aust i Telemark. 

 Variantgruppa 

Slåtten er katalogisert under fleire numre: 

Nr 115:

 a: Fuglakongen, etter Ola Mosafinn, Voss. Nedskrift Arne Bjørndal 1908 (Bjørndal Nye slåttar 33). "Fuglakongen" var ein mann som budde på Voss på 1830-talet. Han var god til å tralle slåttar, og Mossafinn lærte slåtten av han då han berre var sju år gamal.

 b: Luråshalling, etter Kjetil Løndal, Tuddal. Nedskrift Eivind Groven 1957 (G 1029)

nr 145:

	a: Vossarull, etter Ola Mosafinn, Voss  . Nedskrift Arne Bjørndal 1908 (Bjørndal Gamle slåttar band IV, nr 9). Mosafinn hadde slåtten etter Isak Rokne. Slåtten er ikkje mykje nytta i dag.

	b: Lonarkjempun, etter Olav R. Berge, Rauland . Nedskrift Eivind Groven 1919 (G 1049). 

	c: Lonarkjempun, etter Torkjell Haugerud . Nedskrift Eivind Groven 1957 etter opptak i NRK (G 1075). Forma er heller stor.

	d: Lonarkjempun, etter Olav Evju, Nes i Telemark . Nedskrift Truls Ørpen 1935 (Ø 193). Evju hadde slåtten etter Gregar Kåsin, Bø i Telemark. Denne forma har ei rekkje vandretak frå andre slåttar, og kjem inn på Sevliden, Ligangaren og Bekkjinguten.

	Halling (gangar) etter Jon Eivindsson Kåsa, etter Torkjell Haugerud . Nedskrift Truls Ørpen 1950 (Ø 329). Kåsa var frå Bø i Telemark, og hadde slåtten etter spelemannen Augund Askildt frå Bø. Nærskyldt form d, og sveipar innom dei same vandretaka frå dei same slåttane. 

Supplementsform:

 Nr 200, Gangar etter Knut Lurås, etter Johannes Dale, Tinn . Nedskrift Eivind Groven 1970 (G 1874).

Kategori:Norske slåttar